Business News: कोलगेट पामोलिव का चौथी तिमाही का शुद्ध लाभ 4.7 प्रतिशत बढ़ा - colgate palmolive's fourth quarter net profit up 47 percent | Navbharat Times
ELECTION_TOPBAND_1573818607476
colgate palmolive's fourth quarter net profit up 47 percent
भाषा | Updated: 27 May 2019, 05:52:58 PM IST
नयी दिल्ली, 27 मई (भाषा) टूथपेस्ट, ब्रश जैसे रोजमर्रा के उपयोग का सामान बनाने वाली कंपनी कोलगेट पामोलिव इंडिया लि. (सीपीआईएल) का बीते वित्त वर्ष की चौथी तिमाही का शुद्ध लाभ 4.67 प्रतिशत बढ़कर 197.59 करोड़ रुपये पर पहुंच गया। इससे पिछले वित्त वर्ष की समान तिमाही में कंपनी ने 188.77 करोड़ रुपये का शुद्ध लाभ कमाया था। बंबई शेयर बाजार को भेजी सूचना में कंपनी ने कहा कि तिमाही के दौरान उसकी परिचालन आय 5.67 प्रतिशत बढकर 1,146.63 करोड़ रुपये पर पहुंच गई, जो इससे पिछले वित्त वर्ष की समान तिमाही में 1,085.06 करोड़ रुपये थी। तिमाही के दौरान कंपनी का कुल खर्च 885.16 करोड़ रुपये रहा जो इससे पिछले वित्त वर्ष की समान तिमाही के 824.45 करोड़ रुपये से 7.36 प्रतिशत अधिक है। पूरे वित्त वर्ष 2018-19 में कंपनी का शुद्ध लाभ 15.17 प्रतिशत बढ़कर 775.57 करोड़ रुपये पर पहुंच गया, जो इससे पिछले वित्त वर्ष के दौरान 673.37 करोड़ रुपये था। वित्त वर्ष के दौरान कंपनी की परिचालन आय 3.08 प्रतिशत बढ़कर 4,432.44 करोड़ रुपये रही जो इससे पिछले वित्त वर्ष में 4,299.89 करोड़ रुपये रही थी। इस बीच, एक अलग सूचना में सीपीआईएल ने बीएसई को सूचित किया कि उसके निदेशक मंडल ने एक रुपये अंकित मूल्य के शेयर पर 8 रुपये प्रति शेयर का विशेष तीसरा अंतरिम लाभांश देने की घोषणा की है।
Web Title colgate palmolive's fourth quarter net profit up 47 percent(News in Hindi from Navbharat Times , TIL Network)